ಜೈಲಾಧಿಕಾರಿಯನ್ನು ಕೊಲೆಗೈದು 100 ಕೈದಿಗಳು ಪರಾರಿ

ಹೈಟಿ : ಜೈಲಾಧಿಕಾರಿಗಳನ್ನು ಕೊಲೆಮಾಡಿ 100ಕ್ಕೂ ಹೆಚ್ಚು ಮಂದಿ ಕೈದಿಗಳು ಪರಾರಿ ಆಗಿರುವ ಘಟನೆ ಹೈಟಿ ಪ್ರದೇಶದ ಕ್ರೋಯಿಕ್ಸ್-ಡೇಸ್-ಬಾಕಿಟ್ಸ್ ಪ್ರದೇಶದಲ್ಲಿ ನಡೆದಿದೆ.

ಜೈಲಿನ ಕಂಬಿಯನ್ನು ಮುರಿದು ಕೈದಿಗಳು ಪರಾರಿಯಾಗಿದ್ದಾರೆ. ಜೈಲಿನಲ್ಲಿ ಸೆರೆಯಿರುವ ಕೈದಿಗಳು ಅಥವಾ ಹೊರಗಿನವರಿಂದ ಈ ಕೃತ್ಯ ನಡೆದಿದೆಯಾ ಎನ್ನುವ ಕುರಿತಾಗಿ ಮಾಹಿತಿ ಇಲ್ಲ. ಕಂಬಿಗಳನ್ನು ಮುರಿದು ಹಲವಾರು ಕೈದಿಗಳು ಪರಾರಿಯಾಗಿದ್ದಾರೆ. ಕೈದಿಗಳು ತಪ್ಪಿಸಿಕೊಂಡು ಹೋಗುವ ವೇಳೆ ಸ್ಥಳದಲ್ಲಿ ಅಧಿಕಾರಿಗಳು, ಸಿಬ್ಬಂದಿ ಸೇರಿದಂತೆ 8 ಮಂದಿ ಸಾವನ್ನಪ್ಪಿ ಹಲವರು ಗಾಯಗೊಂಡಿದ್ದಾರೆ.

ಸಶಸ್ತ್ರಗಳಳೊಂದಿಗೆ ಗುಂಪೊಂದು ಜೈಲಿನೊಳಗೆ ನುಗ್ಗಿದೆ. ಈ ವೇಳೆ ಜೈಲಿನ ಸಿಬ್ಬಂದಿ ಮತ್ತು ಅಧಿಕಾರಿಗಳ ಮೇಲೆ ಗುಂಡು ಹಾರಿಸಿದ್ದಾರೆ. ನಂತರ ಜೈಲಿನ ಒಳಗೆ ಗುಂಡಿನ ಶಬ್ಧ ಕೇಳಿದೆ. ಈ ವೇಳೆ ಕೈದಿಗಳು ಪರಾರಿಯಾಗಿದ್ದಾರೆ ಎಂದು ಸ್ಥಳೀಯರು ಹೇಳಿದ್ದಾರೆ.

2012ರಲ್ಲಿ ನಿರ್ಮಾಣವಾಗಿರವ ಈ ಜೈಲಿನಲ್ಲಿ ಕೈದಿಗಳು ಪರಾರಿಯಾಗುತ್ತಿರುವುದು ಇದೇ ಮೊದಲೇನು ಅಲ್ಲ. 2014 ರಲ್ಲಿ 300 ಮಂದಿ ಕೈದಿಗಳು ತಪ್ಪಿಸಿಕೊಂಡಿದ್ದರು. ಇಲ್ಲಿ ಬಂಧಿಯಾಗಿರವ ಕೈದಿಗಳ ಸ್ಥಿತಿ ಶೋಚನಿಯವಾಗಿದ್ದು, ಅವರಿಗೆ ಯಾವುದೇ ಸೌಕರ್ಯಗಳು ಇಲ್ಲ, ಹೀಗಾಗಿ ಕೈದಿಗಳು ಪರಾರಿಯಾಗಿರಬಹುದು ಎಂದು ವರದಿಯಾಗಿದೆ.